Kas mu jutul on natuke imelik värving, natuke liiga  Soome-keskne? Sellel on oma põhjus. Täpselt 50 aastat tagasi oli mul esmakordselt au pidada iseseisvuspäeva aktusekõne - ja see oli Helsingis. Osales sadakond eestlast ja Eesti sõpra. Meenutan, et Soome parlamendis oli toona 25% kommuniste ja tulevik ebakindel. Soomepoolse kõneleja Ossi Arohonka kommentaar minu kõne kohta olevat olnud: "Väga julge Soome olusid arvesse võttes, aga nii kitsas ringis võib vist siiski kõnelda." Täna kordasin siin sõnasõnalt oma toonase jutu algust, ainult et 43 aasta asemel võisin  nüüd öelda 93 aastat.